Nemes László

**A filozófiai kávéház elmélete és gyakorlata**

Az elmúlt évtizedekben szerte a világon (Európában, Amerikában és más kontinenseken) terjedőben van a filozófiai kávéház intézménye. Ez azt jelenti, hogy emberek nyilvános helyeken összegyűlnek abból a célból, hogy filozófiai kérdésekről beszélgessenek. A filozófiai kávéház mozgalom mögöttes koncepciója az, hogy a filozófia eredeti értelmében minden ember számára fontos lehet, illetve, hogy a filozofálás lényegi módon közösségi tevékenység (különösen a szókratészi felfogás alapján). A filozófiai kávéház eszerint egyszerre jelenti a filozófia fogalmának újragondolását és a filozofálás közösségi gyakorlat formájában való megvalósítását, ezáltal pedig a filozofálás szokásának terjesztését.

A kurzus során áttekintjük a filozófiai kávéházak történetét, elméleti alapjait, ezen túlmenően pedig a filozófiai kávéházakban alkalmazott módszerek gyakorlati elsajátítására is sor kerül.

1. hét: a filozófiai kávéház fogalma és története, bevezetés a filozófiai praxisba

2. hét: Szókratész és Arisztotelész a közösség filozófiai szerepéről

3. hét: a kávéházi kultúra és a filozófia

4. hét: a Szókratész-kávéház elmélete (Christopher Phillips: *A Szókratész-kávéház*)

5-14. hét: a filozófiai kávéház különböző módszereinek gyakorlata

**kötelező irodalom:**

Christopher Phillips: *Szókratész-kávéház*. Laurus Kiadó, 2009.

Pierre Hadot: A filozófia, mint életforma (http://www.c3.hu/~tillmann/egyebek/arsvitae/hadot.html)

Varga Violetta – Dúll Andrea: „Kávéház te vagy a hazám, s immár egyetlen otthonom” – Budapest kávéházai a századfordulón – környezetpszichológiai megközelítésben. *Magyar Pszichológiai Szemle*. 2001/4. 557-591.

Platón: *Theaitétosz*

Arisztotelész: *Nikomakhoszi etika.* Nyolcadik és Kilencedik Könyv

**ajánlott irodalom:**

Nemes László: A filozófiai kávéház és a nyilvános filozofálás európai hagyománya (megjelenés előtt)

Benjamin B. Olshin: Pincér! Pincér! Philadelphiában még mindig a kávéházi kultúrára várunk (kéziratos fordítás)

Simone de Beauvoir: *A kor hatalma*. Magvető, Bp., 1965.

Eva-Maria Kaufmann: *Szókratész*. Magyar Könyvklub, 2001.